මේ අතර, මෙවර උසස් පෙළ විභාගයේ වාණිජ විෂය ධාරාවේ ප්‍රථම ස්ථානය හිමි කර ගත්තේ කුරුණෑගල - මලියදේව පිරිමි විද්‍යාලයේ කසුන් ඉඳුරංග වික්‍රමරත්න සිසුවායි.ගම්පහ - රත්නාවලී බාලිකා විද්‍යාලයේ උවිනි අයත්මා රණවීර වාණිජ අංශයේ දෙවන ස්ථානය හිමි කර ගත් අතර, එම අංශයේ තුන් වන ස්ථානය හිමි කර ගත්තේ කොළඹ මියුසියස් විද්‍යාලයේ මලිති ජයරත්න ශිෂ්‍යාවයි.පානදුර - ලයිසියම් ජාත්‍යන්තර පාසලේ සෙනාධි දම්යා ද අල්විස් සිසුවිය මෙවර කලා විෂය ධාරාවේ පළමු ස්ථානය හිමි කර ගත්තා.එම විෂය ධාරාවේ දෙවන ස්ථානය කුරුණෑගල - මලියදේව බාලිකා විද්‍යාලයේ සිත්මි නිමාෂි එදිරිසිංහ සිසුවියත්, තුන් වන ස්ථානය මහනුවර මහාමායා බාලිකා විද්‍යාලයේ ඉෂානි උමේෂා පිටිගල සිසුවියත් හිමි කර ගත්තා.මේ අතර, ඊයේ රාත්‍රියේ නිකුත් වූ උසස් පෙළ විභාගයේ ඉංජිනේරු තාක්ෂණවේදය විෂය ධාරාවේ ප්‍රථම සහ දෙවන ස්ථාන යන ද්විත්වයම කොළඹ ආනන්ද විද්‍යාලයට හිමිව තිබීම විශේෂත්වයක්.